கேள்வி: அமைதிபள்ளத்தாக்கு புதர் தவளை பற்றி தகவல் சொல்.
பதில்: ''ரோர்செசுடசு சைலண்ட்வேலி'' (''Raorchestes silentvalley'') அல்லது ''அமைதிப்பள்ளத்தாக்கு புதர் தவளை'' என்பது தென்னிந்தியாவின் நீலமலை காணப்படும் ஒரு அகணிய உயிர் ஆகும். மேலும் இது மரத் தவளைகள் பேரினமான ''ரோர்செசுடசு''வினைச் சேர்ந்தது. இந்த சிற்றினம் சூன், 2016-ல் விவரிக்கப்பட்டது. இது அமைதிப்பள்ளத்தாக்கு தேசியப் பூங்கா நீலகிரி மலைகளின் தென்மேற்கு சரிவுகளில் மிகவும் கட்டுப்படுத்தப்பட்ட பரவலைக் கொண்டது. இந்த தவளைகள் நிறத்தில் மாறுபடும் ஆனால் முறை மற்றும் அழைப்புகளில் தெளிவானவை. நீலகிரியின் தெற்கு பகுதியிலிருந்து அமைதிப்பள்ளத்தாக்குப் பகுதியில் இந்த சிற்றினம் விவரிக்கப்பட்டது. இவை நிறத்தில் மாறுபடும் ஆனால் கருப்பு புள்ளிகள் மற்றும் புள்ளிகளின் வடிவங்களுடன் உடலின் மேற்பகுதி பச்சை நிறத்தில் இருக்கும். கீழ்ப்பகுதி மஞ்சள் நிறத்தில் கருப்பு அல்லது ஊதா நிறப் புள்ளிகள் மற்றும் கோடுகளுடன் காணப்படும். கால் விரல் பட்டைகள் ஊதா நிறத்தில் இருக்கும். இவை தரையிலிருந்து சுமார் 2 மீட்டர் உயரத்தில் உள்ள மரக்கிளைகளில் காணப்படும். ஒரு தனித்துவமான ஓசையினை அழைப்பாக ஒலிக்கும்.